CELEX: 22010D0141
Language: mt
Date: 2010-12-10 00:00:00
Title: Deċiżjoni tal-Kumitat Konġunt taż-ŻEE Nru 141/2010 tal- 10 ta' Diċembru 2010 li temenda l-Anness XVIII (Is-saħħa u s-sigurtà fuq il-post tax-xogħol, il-liġi tax-xogħol, u t-trattament ugwali għall-irġiel u n-nisa) tal-Ftehim taż-ŻEE

31.3.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 85/26
               
            DEĊIŻJONI TAL-KUMITAT KONĠUNT TAŻ-ŻEE
      Nru 141/2010
      tal-10 ta' Diċembru 2010
      li temenda l-Anness XVIII (Is-saħħa u s-sigurtà fuq il-post tax-xogħol, il-liġi tax-xogħol, u t-trattament ugwali għall-irġiel u n-nisa) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ''l quddiem imsejjaħ ‘il-Ftehim’, u b''mod partikolari l-Artikolu 98 tiegħu,
      Billi:
      
                  (1)
               
               
                  L-Anness XVIII tal-Ftehim kien emendat bid-Deċiżjoni tal-Kumitat Konġunt taż-ŻEE Nru 109/2010 tal-1 ta' Ottubru 2010 (1).
               
            
                  (2)
               
               
                  Id-Direttiva 2009/148/KE tal-Parlament Ewropew u tal-Kunsill tat-30 ta' Novembru 2009 dwar il-protezzjoni tal-ħaddiema mir-riskji konnessi mal-espożizzjoni għall-asbestos fuq ix-xogħol (verżjoni kodifikata) (2) għandha tiġi inkorporata fil-Ftehim.
               
            
                  (3)
               
               
                  Id-Direttiva tal-Kummissjoni 2009/161/UE tas-17 ta' Diċembru 2009 li tistabbilixxi t-tielet lista ta' valuri ta' limitu indikattivi ta' esponiment professjonali fl-implimentazzjoni tad-Direttiva tal-Kunsill 98/24/KE u li temenda d-Direttiva tal-Kummissjoni 2000/39/KE (3) għandha tkun inkorporata fil-Ftehim.
               
            
                  (4)
               
               
                  Id-Direttiva 2009/148/KE tħassar id-Direttiva tal-Kunsill 83/477/KEE (4), li hi inkorporata fil-Ftehim u li għalhekk għandha titħassar skont il-Ftehim,
               
            IDDEĊIEDA DAN LI ĠEJ:
      Artikolu 1
      L-Anness XVIII tal-Ftehim għandu jiġi emendat kif ġej:
      
                  1.
               
               
                  It-test tal-punt 5 (id-Direttiva tal-Kunsill 83/477/KEE) għandu jkun mibdul b'dan li ġej:
                  “32009 L 0148: Id-Direttiva 2009/148/KE tal-Parlament Ewropew u tal-Kunsill tat-30 ta' Novembru 2009 dwar il-protezzjoni tal-ħaddiema mir-riskji konnessi mal-espożizzjoni għall-asbestos fuq ix-xogħol (verżjoni kodifikata) (ĠU L 330, 16.12.2009, p. 28).”
               
            
                  2.
               
               
                  L-inċiż li ġej għandu jiżdied mal-punt 16j (id-Direttiva tal-Kummissjoni 2000/39/KE):
                  
                              “—
                           
                           
                              
                                 32009 L 0161: Id-Direttiva tal-Kummissjoni 2009/161/UE tas-17 ta' Diċembru 2009 (ĠU L 338, 19.12.2009, p. 87).”
                           
                        
            
                  3.
               
               
                  Il-punt li ġej għandu jiddaħħal wara l-punt 16je (id-Direttiva 2006/25/KE tal-Parlament Ewropew u tal-Kunsill):
                  
                              “16jf.
                           
                           
                              
                                 32009 L 0161: Id-Direttiva tal-Kummissjoni 2009/161/UE tas-17 ta' Diċembru 2009 li tistabbilixxi t-tielet lista ta' valuri ta' limitu indikattivi ta' esponiment professjonali fl-implimentazzjoni tad-Direttiva tal-Kunsill 98/24/KE u li temenda d-Direttiva tal-Kummissjoni 2000/39/KE (ĠU L 338, 19.12.2009, p. 87).”
                           
                        
            Artikolu 2
      It-testi tad-Direttivi 2009/148/KE u 2009/161/UE fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-11 ta' Diċembru 2010, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.
      
         Magħmul fi Brussell, l-10 ta’ Diċembru 2010.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 332, 16.12.2010, p. 59.
      
         (2)  ĠU L 330, 16.12.2009, p. 28.
      
         (3)  ĠU L 338, 19.12.2009, p. 87
      
      
         (4)  ĠU L 263, 24.9.1983, p. 25.
      
         (*)  Mhuma indikati l-ebda rekwiżiti kostituzzjonali.